**Csongrád Városi Önkormányzat**

**Bedő Tamás polgármester**

**27/2020. (V. 22.) polgármesteri**

**H a t á r o z a t**

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben kapott felhatalmazás alapján Csongrád Városi Önkormányzat Oktatási, Művelődési, Vallási- és Sport Bizottságának átruházott hatáskörét gyakorolva az alábbi döntést hozom:

1. Csongrád Városi Önkormányzat Polgármestere a határozat mellékletét képező tartalommal „Tisza menti virágzás” Ösztöndíj pályázatot ír ki az EFOP- 3.9.2-16-2017-00005 számú projekt keretein belül, hátrányos helyzetű tanulók, fiatalok számára.

Határidő**:** 2020.05.31.

Felelős: Bedő Tamás polgármester

1. Felkérem a projekt szakmai vezetőjét a pályázati kiírás szabályzat szerinti közzétételére, a pályázatok kezelésére és az elbírálás érdekében szükséges intézkedések megtételére.

Határidő**:** folyamatos

Felelős**:** Dudás Evelin szakmai vezető

Erről jegyzőkönyvi kivonaton értesítést kap:

1./ Képviselő-testület tagjai

2./ Oktatási, Művelődési, Vallási- és Sport Bizottság Elnöke

3./ Szociális és Lakásügyi Iroda és általa

4./ Dudás Evelin szakmai vezető

Csongrád, 2020. május 22.

Bedő Tamás

polgármester